таблица 2.
 (158)
 След окончателното разгласяване LG Chem поиска допълнително разгласяване за методологията, която е използвана за определяне на обема и стойностите на вноса, както и разгласяване на подробностите за извличането на данните от TRASS. Комисията предостави следната допълнителна информация:
 (159)
 Както е обяснено в точка 18 от жалбата, код по КН 3906 90 90 не обхваща само SAP. Жалбоподателят предостави оценка за дела на целия обем SAP, за който е извършено митническо оформяне под код по КН 3906 90 90, въз основа на данни от TRASS. Както е видно от приложение 5-1 „Внос на SAP в ЕС“ към публичната версия на жалбата, през разглеждания период обемът на износа на SAP за ЕС е съответствал на 84 % от общия обем на вноса, за който е извършено митническо оформяне под код по КН 3906 90 90. В приложението се посочва също така, че жалбоподателят е използвал тази информация, за да извърши корекции в данните на Евростат.
 (160)
 Комисията използва същата методология като жалбоподателя, понеже тя беше счетена за подходяща и не бе оспорена, както е посочено в съображение 119 от документа за ОР от окончателното разгласяване.
 (161)
 Освен това Комисията поясни, че базата данни TRASS позволява да се избере наименованието на продуктите. По този начин бяха филтрирани обемът и стойността по данни от TRASS на износа от Корея за ЕС, извършен под код по КН 3906 90 90, за да се включат само наименованията на продуктите, съответстващи на SAP. Бяха избрани 15 продукта.
 (162)
 TRASS обаче позволява извличането на данни само когато има данни за поне 3 дружества. За 2018 г. това условие не бе изпълнено. Тъй като съотношението на износа на SAP по данни от TRASS към вноса по данни на Евростат под код по КН 3906 90 90 беше стабилно за останалите години, Комисията изчисли стойност за 2018 г., като използва средното съотношение за останалите години.
 (163)
 Базисните данни от TRASS са защитени с авторско право и не могат да бъдат разгласени от Комисията, но могат да бъдат закупени.
 (164)
 Вносът от засегнатата държава се е променял през разглеждания период, както следва:
 Таблица 2
 Обем на вноса (в тонове) и пазарен дял
 2017 г.
 2018 г.
 2019 г.
 РП
 Обем на вноса от засегнатата държава (в тонове)
 83 499
 94 343
 114 896
 110 903
 Индекс
 100
 113
 138
 133
 Пазарен дял
 [12 —14 %]
 [13 —15 %]
 [16 —18 %]
 [16 —18 %]
 Индекс
 100
 114
 138
 133
 Източник: данни на Евростат и от TRASS
 (165)
 През разглеждания период вносът от Република Корея е нараснал от около 83 500 тона на около 110 900 тона, което представлява увеличение с общо 33 % от 2017 г. до РП. Това увеличение е значително по-голямо от нарастването на потреблението.
 (166)
 Най-значителното увеличение на обема на вноса от Република Корея е регистрирано между 2018 г. и 2019 г., когато нарастването на годишна база е било 22 %, последвано от намаление с 3,5 % между 2019 г. и РП.
 (167)
 В резултат на това през разглеждания период пазарният дял на вноса на